/Забележка: всички подписи са заличени, на основание чл. 36а, ал. 3 ЗОП/

**УТВЪРЖДАВАМ:…………….............................**

**АЛЕКСЕЙ ТРИФОНОВ**

**ПРЕДСЕДАТЕЛ НА**

**СОФИЙСКИ ГРАДСКИ СЪД**

**ПРОТОКОЛ**

за разглеждане, оценка и класиране на оферти за възлагане на обществена поръчка за доставка, по реда на чл.187, ал.1 от Закона за обществените поръчки с предмет: „Доставка на канцеларски материали и офис консумативи за нуждите на Софийски градски съд”, съставен на основание чл. 192, ал. 4 ЗОП вр. с чл. 97 ППЗОП.

На 26.06.2020г, в сградата на Софийски градски съд на адрес: гр.София, бул. „Витоша” № 2, ет. 1, кабинет № 72, се проведе открито заседание на Комисия в състав:

Председател: Благовест Димов;

Членове: 1. Зоя Николчова;

2. Захари Чавдаров,

със задача да отвори, разгледа, оцени и класира постъпилите оферти за възлагане на обществена поръчка за доставка, по реда на чл.187, ал.1 от Закона за обществените поръчки с предмет: „Доставка на канцеларски материали и офис консумативи за нуждите на Софийски градски съд“.

Комисията е назначена със Заповед № РД-08-2420 от 25.06.2020 г. на Председателя на СГС, във връзка с негова Заповед № РД-08-2273 от 11.06.2020 г. за откриване на способ за възлагане на упоменатата по-горе обществена поръчка чрез събиране на оферти с обява.

Запознавайки се с документите за възлагане на обществената поръчка, комисията констатира следното:

На 12.06.2020 г. в профила на купувача е публикувана обява с изх. № 339/12.06.2020 г., за събиране на оферти по чл. 187, ал. 1 от ЗОП до 22.06.2020 г., като на същата дата е публикувана и кратка информация за обявата на Портала за обществени поръчки на адрес: <https://www.aop.bg/v71_pp.php?mode=view2&id=9099742>

Поради обстоятелството, че в рамките на първоначално обявения срок за подаване на оферти, от страна на участниците са постъпили по-малко от три такива, със Заповед на Председателя на СГС № РД-08-2364/23.06.2020 г., срокът за подаване на оферти е бил удължен до 25.06.2020 г., като на 23.06.2020 г. е публикувана и кратка информация за удължения срок на Портала за обществени поръчки на адрес: <https://www.aop.bg/v71_pp.php?mode=view2&id=9100038>

Комисията започна работа след като от служба „Регистратура" при СГС с приемо-предавателен протокол, съдържащ данните по чл. 48,ал.1ППЗОП, на председателя на комисията бяха предадени всички постъпили оферти и след като включените в състава на комисията лица подписаха декларации по чл. 103, ал. 2 ЗОП, във връзка с чл. 51, ал. 8 и ал. 13 ППЗОП.

Заседанието на комисията бе открито от председателя в 10:30 ч., след като бе установено, че комисията е в пълния си състав и че в рамките на предварително обявения от Възложителя срок за подаване на оферти в служба „Регистратура" на СГС е постъпила една такава, както следва:

- оферта с вх. № **57539**/22.06.2020 г. от участник **„Ронос“ ООД, ЕИК 831176328**;

**I.** На основание чл. 97, ал. 3 ППЗОП, комисията пристъпи към отваряне на офертите по реда на тяхното постъпване и обявяване на ценовите предложения при липса на представители на участниците на откритата част от заседанието.

След като се убеди, че офертата е постъпила в срок, в запечатана непрозрачна опаковка, с посочени върху нея данни в съответствие с изискванията на възложителя, комисията пристъпи към отваряне на постъпилите оферти и обявяване на ценовите предложения на участниците, по реда на тяхното постъпване, както следва:

**1.** Участник „Ронос“ ООД е подал оферта с вх. № 57539/22.06.2020 г. комисията констатира, че офертата е подадена в запечатана непрозрачна и с ненарушена цялост опаковка. При извършената проверка на документите за съответствие със списъка, приложен към офертата, комисията установи, че всички документи, посочени в списъка, са налице. Членовете на комисията подписаха техническото предложение и ценовото предложение на участника.

В съответствие с чл. 97, ал. 3 от ППЗОП, комисията обяви ценовото предложение на участника за изпълнение на поръчката, както следва:

Предложена цена от участника за изпълнение на поръчката с предмет „доставка на канцеларски материали и офис - консумативи” е **34833,15** лв. (тридесет и четири хиляди осемстотин тридесет и три лева и петнадесет стотинки) без ДДС, съответно **41799,78** лв. (четиридесет и една хиляди седемстотин деветдесет и девет лева и седемдесет и осем стотинки) с ДДС.

След обявяване на ценовите предложения на участниците, комисията обяви публичната част от заседанието за приключила. Председателят на комисията обяви, че същата ще продължи своята работа на 26.06.2020 г. в 11:00 часа.

**II.** На 26.06.2020 г. в 11:00 часа в закрито заседание комисията продължи работата си по разглеждане и оценка на офертите, съобразно предварително обявените от Възложителя условия, изисквания и критерий за възлагане.

Комисията пристъпи към преглед на приложената документация и представените мостри от участниците по реда на постъпване на офертите им, както следва:

**1.** При извършения преглед на офертата на участник „Ронос“ ООД, ЕИК 831176328, се установи, че приложените към офертата документи съответстват на посочените в документацията на Възложителя образци, като към офертата са представени необходимия брой референции за изпълнение, както и удостоверения за качество и други документи по преценка на участника. Комисията единодушно

РЕШИ:

ДОПУСКА до разглеждане техническото предложение и представените от участника мостри.

След извършен преглед на техническото предложение и на представените от участника мостри на канцеларските материали се установи, че техническото предложение и представените от участника мостри съответстват на техническото задание на Възложителя, посочено в документацията за обществената поръчка, като представените мостри, така както са описани от участника, фигурират и в приложения към офертата каталог. Комисията единодушно

РЕШИ:

ДОПУСКА офертата на участника до оценяване и класиране.

**III.** Комисията пристъпи към оценяване и класиране на офертите, съобразно заложения от Възложителя критерий за тяхната оценка – „най-ниска цена”.

**1 място** – оферта на „Ронос“ ООД, ЕИК 831176328, с предложена цена от **34833,15 лв. (тридесет и четири хиляди осемстотин тридесет и три лева и петнадесет стотинки) без ДДС**;

 Въз основа на така извършеното класиране, комисията предлага за изпълнител на обществена поръчка с предмет: „Доставка на канцеларски материали и офис консумативи за нуждите на Софийски градски съд” класирания на първо място участник, а именно:

**„Ронос“ ООД, ЕИК 831176328, със седалище и адрес на управление: гр. София, бул. „Александър Стамболийски“ № 84, бизнес сграда Urban Model, ет. 7, офис 38-39.**

Комисията приключи своята работа в 12:00 ч. на 30.06.2020 г., след което настоящият протокол бе представен на Възложителя за утвърждаване, съгласно чл. 192, ал. 4 ЗОП.

Копие на утвърдения протокол да бъде публикувано в профила на купувача и да бъде изпратено в същия ден на участниците на посочените от тях адреси за контакт.

КОМИСИЯ

**ПРЕДСЕДАТЕЛ: ЧЛЕНОВЕ: 1. 2.**